**Referat af RMK generalforsamlng d.4/3 2015 Ishøj golfcenter**

**Pkt. 1**

Valg af dirigent og referent

Dirigent: Zeus

Referant: KP og Trine

**Pkt. 2**

Formandens beretning 2014:

Medlemsfremgang:

Vi voksede igen som klub og fik også i 2014 en del nye medlemmer – velkommen til dem! Jeg håber de er faldet godt til og har lyst til at deltage i og bidrage til vores gode sammenhold og gode klubånd. i 2014 passerede vi 200 medlemmer. Med udmeldelser i forbindelse med kontingentopkrævning betyder det at vi pt er oppe på ca.190 medlemmer.

Ture og løb:

Noget af det der er med til at give en god klubånd og det gode sammenhold er de ture vi tager på, hvor klassikere som Harzen og Snaphanen har været rigtig gode eksempler på netop det. Men også ture med færre deltagere har været rigtig dejlige, f.eks. var der stor tilslutning til de mange langture som trænere og medlemmer arrangerer. Men også små ture, som B&U samlinger på Boserupgård.

Klubmesterskab og klubbens 20 års jubilæum:

Klubmesterskabet var igen i 2014 et rart arrangement med både konkurrence og hygge. Særligt de tekniske øvelser gav igen stof til eftertanke både hos deltagerne og hos trænerteamet ☺ 2014 var året, hvor vi fejrede klubbens 20 års jubilæum. det var en fantastisk dag, med godt humør, og en masse hygge i skoven, ligesom aftenen hos Ishøj Golfcenter var intet mindre en perfekt. Tusind tak til jer alle for at bidrage til et rigtiggodt jubilæum.

Sporarbejde:

2014 var ikke vores mest aktive sporarbejdsår, men vi fik dog lavet en del alligevel. Flot arbejde fra alle der hjalp, tak.

Sponsorer:

Vi kører rundt med en del af dem på vores klubtøj, men der er en del flere sponsorer – små som store som bidrager flot til vores forskellige arrangementer med f.eks. lodtrækningspræmier – tusind tak for støtten!! Og en opfordring herfra må lyde: Støt vores sponsorer, for de støtter os.

IMBA og SONGO

På det nye tøj har vi to logoer som ikke giver penge, men som vi støtter. Det er IMBA Europe og Songo. IMBA Europe og Songo har igen i år hver fået 5000 kr. som kommer fra det lille overskud der er på tøjsalg. IMBA Europe arbejder for at skabe bedre adgangsforhold og bedre spor for mountainbikere i hele Europa. Songo arbejder for at bringe fattige børn i Townships i Sydafrika væk fra gaden ved at lave aktiviteter på mtb og BMX for børnene.

Træning:

RMK træning er vores hjerteblod! Her mødes vi, her udfordres vi, og her ligger et kæmpe stort frivilligt bidrag. 1000 tak til vores trænere! Uden dem – ingen fællestræning. Så husk at ros dem, husk at hjælpe dem, og bidrag hvor I kan – de arbejder for deres blå øjnes skyld og har fortjent vores fulde opbakning og støtte.

**Året der kommer – 2015**

Løb:

I år satser vi igen på nogle nøgleløb, hvor vi opfordrer RMKere til at stille talstærkt op.

Vi har i år udvalgt fire løb: Fitness-dk løbet i Slagelse, Stamina12 i Lejre, Snapphaneloppet i Sverige og Fall-Race i Tisvilde. Vi håber I vil støtte op om at male skoven orange til de løb. Ud over de fire løb, så håber vi også at der kommer mange fra RMK til Merida Marathon.

Beers & Bikes

Beers & Bikes er et nyt koncept vi har udviklet sammen med Brøckhouse. Vi ser meget gerne at så mange RMKere som muligt støtter og og deltager! Det bliver et vildt sjovt og anderledes løb.

Så hjælp meget gerne med at dele info om løbet på FaceBook og meld jer meget gerne til, hellere før end siden.

Sporarbejde:

2015 bliver et år hvor vi skal følge op, renovere og færdiggøre. Vi har talt om at arrangere sporarbejdsdage hen over året. Vi skal have mindst en dag på Boserupsporet, og en dag eller to på det hvide, og sidst men ikke mindst, skal vi have klippet de vilde pastinakker på Trekronersporet. Så ikke det store, men alle kræfter er velkommen – og som IMBA siger – Ride it Protect it!

Ture:

I 2015 bliver der igen tur til Harzen – det er bare fedt! Vi skal bo rigtig godt, og der er hyret guider og jeg håber det bliver fantastisk! Der bliver tur til Slettestrand, Sverige, og DM + hvad vi selv finder på i løbet af året.

Kurser:

Med de mange nye medlemmer, og den nye træningsstruktur har vi i bestyrelsen besluttet at trænerne skal sendes på trænerkursus, for at arbejde for en høj standard og en god viden hos de frivillige trænere i klubben. En del har været afsted, og de sidste skulle gerne komme afsted i år på instruktørkursus med DCU. Så overvejes det at lave teknikkurser med indhyrede eksperter.

Streetwear:

Jeg vil rette en særlig tak til Claus og Anita Pedersen for at gøre det muligt at have en streetwear kollektion. Ikke nok med at de har været super flinke til at bidrage med godt humør og god klubånd, så har de også leveret fine præmier til forskellige RMK arrangementer. Og ikke mindst, så donerer de 10 % af omsætningen tilbage til klubben, så når du køber en RMK Hoody eller en T-shirt, så støtter du samtidig klubben.

Medlemshyldest!

Sidst men ikke mindst så vil jeg takke alle jer medlemmer i RMK, det er jer som udgør og skaber klubben og det er helt fantastisk at se så mange der møder op til generalforsamlingen, det er noget andre klubber misunder os.

Årshjul:

Vi har lavet et årshjul, som illustrerer hvilke tidspunkter vi satser på at gøre hvad i løbet af året. Årshjulet ligger på hjemmesiden.

Regnskab:

Gennemgået af formanden. Regnskabet blev herefter godkendt af generalforsamlingen.

**pkt.5**

Budget for 2015:

Formanden fortæller om ændringer i kontingent og dets betydelse for budgettet. Der er ændringer i forhold til klubben tidligere har givet tilskud til visse løb for medlemmerne. Ændringerne fremgår også af vedhæftede budget.

**pkt 6.**

Der spørges til klubmesterskab og om de forskellige kategorier (B&U, Damer, H40 ect.) indgraveres i pokalen også.

**pkt.7.**

Valg af medlemmer til bestyrelsen.

Poster der er på valg:

Morten Clemmensen og Jeanette Tofte Hansen genopstiller ikke som henholdsvis bestyrelses medlem og kasserer. Tusind tak for indsatsen til begge!

Kristian Pedersen genopstiller som næstformand og er valgt

Trine Juel er valgt til kasserer

Lone Pedersen er valgt til bestyrelsen

Bo Westhoff er valgt til bestyrelsen

Kaare Frogne er valgt som suppleant

Følgende poster er ikke på valg:

Formand Thomas Larsen Schmidt

Trine Juel ordinært medlem

Henrik Løvstadt Holdt ordinært medlem

Alex Petersen ordinært medlem

Hans Odgaard- ordinært medlem

Andre poster:

Pia Vedfelt stiller op til revisor